หลังจาก silkream สาขาเซนทรัลลาดพร้าวปิดไป ตอนนี้เลยจะเหลือแต่สาขาพารากอนชั้น G แห่งเดียวแล้วนะคะ ใครอยากมาชิมของหวานอร่อยๆ อย่างเครปกระทะร้อน เฟรนช์โทสต์ และซอฟท์ครีมจากฮอกไกโด ก้อตามมาชิมกันได้ค่ะ

ส่วนเมนูที่ลองชิมครั้งนี้คือ Hokkaido Fondue ราคา  190 บาท เป็นชุดฟองดูชอคโกแลตขนาดไม่ใหญ่มาก ประกอบไปด้วยชอคโกแลตซอสอุ่นๆ พร้อมทอปปิ้ง อย่างกล้วย สตรอเบอรี่ บลูเบอรี่ บราวนี่ มาชเมลโล และนามะชอคโกแลต เสิร์ฟคู่ซอฟท์ครีมรสนมบนถ้วยที่ใส่น้ำแข็งแห้งไว้ด้านล่างเพื่อเพิ่มความตื่นตาใจ ชิราทามะ และแผ่นอัลมอน์ตูเล่กรอบๆ ค่ะ

รสชาติ
ถึงตัวทอปปิ้งที่ให้มาหมือนจะดูน้อย แต่ทุกอย่างสดมีคุณภาพ จะทานเปล่าๆ หรือจิ้มกับชอคโกแลต ก้ออร่อยทั้ง 2 แบบเลยนะคะ
ส่วนซอฟท์ครีมรสนมฮอกไกโดก้อเนื้อเนียนนุ่ม หอมนม ไม่ผิดหวัง ทานคู่ชิราทามะเหนียวหนุบ และเอาอัลมอนด์ตูเล่กรอบๆ แล้วอร่อยเข้ากันสุดๆเลยค่ะ แต่แอบเสียดายที่ซอฟท์ครีมมีอยู่เฉพาะถ้วยด้านบน ถ้ามีเยอะกว่านี้ความอร่อยคงยิ่งเพิ่มขึ้นไปอีกนะคะ อิอิ
สรุป ใครอยากหาร้านของหวานอร่อย น่ารักๆ และคนไม่พลุกพล่านในพารากอน ร้านนี้ก้อเป็นอีกตัวเลือกที่น่าจะไม่ทำให้ผิดหวังเลยล่ะค่ะ ^^